অনির্দিষ্টকালের জন্য কলকাতা পুরসভার সমস্ত কর্মীদের ছুটি বাতিল

কলকাতা: অনির্দিষ্টকালের জন্য কলকাতা পুরসভার (Kolkata Municipality) সমস্ত ছুটি বাতিল করা হল। কেবলমাত্র ঊর্ধ্বতন কর্তৃপক্ষের সবিশেষ অনুমতিতেই ছুটি মিলবে। ভারত পাকিস্তানের যুদ্ধের আবহে এই মর্মে কলকাতা পুরসভা কর্তৃপক্ষ সমস্ত দফতরের আধিকারিকদের বার্তা দিয়েছে। বিবৃতিতে বলা হয়েছে, সমস্ত বিপর্যয় মোকাবিলা বিভাগকে সতর্ক থাকতে হবে; বিশেষ করে রাতের সময়। দিনে এবং রাতে পুরসভার জলের ট্যাঙ্ক সবসময় প্রস্তুত রাখতে হবে। টালা ট্যাঙ্ক সহ কলকাতা পুরসভার সমস্ত স্থাপত্য এবং জলাধারে নজরদারি বাড়াতে হবে। ২৪ ঘন্টা নজরদারি এবং পর্যবেক্ষণ করতে হবে।

‘অপারেশন সিঁদুরের’ (Operation Sindoor) পর দেশজুড়ে, বিশেষত দেশের প্রধান শহরগুলিতে স্পর্শকাতর পরিস্থিতি। বিপর্যয় মোকাবিলা সামগ্রী(ত্রিপলসহ অন্যান্য) এবং ত্রাণ(চাল ডাল সহ শুকনো খাবার) সামগ্রী সব সময় প্রস্তুত রাখতে হবে। প্রয়োজনে নতুন করে সংগ্রহ করে রাখতে হবে। ২৪ ঘন্টা কলকাতা পুরসভার কন্ট্রোল রুম খোলা রাখতে হবে এবং আধিকারিকদের কন্ট্রোল রুমে উপস্থিত থাকতে হবে। বর্ষীয়ান এবং গুরুত্বপূর্ণ আধিকারিকদের মোবাইল সব সময় অন রাখতে হবে। রাতেও যেন মোবাইল বন্ধ না করা হয়। কলকাতা পুরসভার প্রধান দফতর থেকে এই মর্মে সমস্ত বিভাগীয় আধিকারিকদের কাছে বার্তা পৌঁছে দেওয়া হয়েছে। ভারত-পাক যুদ্ধের আবহে বড় সিদ্ধান্ত নিয়েছে নবান্ন। ছুটি বাতিল সব সরকারি কর্মচারিদের।

আরও পড়ুন: বেসরকারি হাসপাতালে ২০ লক্ষ! পূর্ব ভারতে এই প্রথম, নিখরচায় বিরল অপারেশনে সাফল্য কুড়িয়ে নিল SSKM

অন্য খবর দেখুন